มีอะไรกับแฟนเป็นครั้งแรกเลยค่ะ เมื่อวันที่ 1 เมษา แล้วไม่ได้ป้องกัน เอาเข้าประมาณ 5นาที ไม่เสร็จนะคะ แล้วทานยาคุมฉุกเฉินในอีกครึ่งชม.ต่อมา เดือนที่แล้วประจำเดือนมาวันที่ 7 ปัจจุบันเมนส์ยังไม่มาเลยค่ะ มีโอกาสติดสูงไหมคะ ปกติประจำเดือนก็มาไม่ปกติค่ะ ไม่ตรงวันบ้าง ขาดบ้าง
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัย หรือการกินยาคุมมาก่อน แม้จะไม่เสร็จ คือไม่มีการหลั่งใน ยังมีโอกาสตั้งครรภ์ได 4-20% จากน้ำอสุจิที่เล็ดลอดออกมาก่อนการหลั่งจริงการใช้ยาคุมฉุกเฉินตามไปภายใน 72 ชั่วโมงถ้ากินถูกต้องและครบถ้วน อาจช่วยลดโอกาสการตั้งครรภ์ลงได้ 80-90%หลังจากนี้ต้องสังเกตรอบเดือน ถ้ารอบเดือนมาช้าเกิน 35 วันจากรอบก่อนไปแล้วถือว่าช้า จะต้องยืนยันการตั้งครรภ์ต่อไป ชุดตรวจครรภ์ทางปัสสาวะให้ผลบวกได้ 10-14 วันหลังปฏิสนธิ หากตรวจแล้วให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพอีกครั้ง